《桂枝香 古镜》
明代·俞琬纶

张郎一去，君且代郎看，双蛾解理。赠别踌躇，不忍把君分碎。

问容颜、君独知憔悴。受多磨，与君无异。广寒三五，嫦娥愁向，却元自己。

晴空里，似丹青点缀。个中小小，洞天深处。背地沉迷，形影都无据。

怜君自为分明累，贮尽了、汉宫人泪。架罢妆残，瞥然收却，远山横翠。

作者简介：苏州府长洲人，字君宣。万历四十一年进士。任西安知县，风流文采，掩映一时，竟以有名士风为过失，被劾罢官。从此以著述自娱。工书。有《自娱集》。